Video Eleva din Galaţi filmată în timp ce face sex cu colegii ar fi ştiut că e înregistrată. Reacţia părinţilor fetei
Patru elevi de la licee de top din Galaţi au fost săltaţi de la ore. Procurorii antimafia au descoperit că s-au filmat în timp ce întreţin relaţii sexuale cu o colegă de clasă a unuia dintre ei şi apoi au împrăştiat imaginile printre cunoscuţi şi profesori, dar şi pe reţelele de socializare. Părinţii fetei au aflat totul şi au sunat imediat la poliţie.
Cei patru indivizi şi fata sunt elevi în clasa a X-a. Totul s-ar fi petrecut în casa unuia dintre băieţi, când părinţii lui erau la serviciu. Potrivit unor surse, fata ar fi fost de acord să întreţină relaţii sexuale cu ei şi ar fi ştiut chiar că este filmată.
4 elevi de 16 ani s-au filmat în timp ce întreţineau relaţii sexuale cu o colegă
"Adolescenţii implicaţi în acest caz învaţă la două dintre cele mai bune licee din Galaţi. Doi dintre băieţi şi fata care apare în imagini sunt elevi la această unitate şcolară. Iar conducerile celor două unităţi spun că sunt elevi cu rezultate la învăţătură peste medie", transmite Adrian Obreja, reporter Observator.
Indivizii au vrut să se laude cu isprăvile lor şi au postat clipurile pornografice pe reţelele de socializare, dar le-au trimis şi colegilor. Părinţii fetei le-au văzut şi au sunat imediat la 112. Procurorii DIICOT i-au ridicat din bănci. Fata va avea nevoie de multe ore la psiholog.
Profesorii şi şcoala nu pot lua măsuri
"Ne-au solicitat să chemăm doi elevi ai colegiului nostru care trebuiau să fie conduşi pentru a da informaţii. Ne-am preocupat de ceea ce se întâmplă cu fata, cu victima. Este, cred eu, persoana cea mai importantă în toată această poveste. Ea trebuie să fie protejată şi trebuie să aibă susţinerea noastră, consiliere psihologică", a declarat Andra Ionescu, directoarea Colegiului Naţional "Costache Negri" Galaţi.
Profesorii şi şcoala nu pot lua alte măsuri. "Nu se poate declanşa niciun fel de anchetă în cadrul şcolilor şi nici la Inspectorat", spune Adrian Silvestru, purtător de cuvânt Inspectoratul Şcolar Judeţean. "Conform statutului elevului, pentru abatarile care sunt în afara şcolii răspund conform legii. N-au mai creat probleme", a declarat Romeo Zamfir, directorul Colegiului Naţional "Vasile Alecsandri" Galaţi.
"După ce au fost audiaţi timp de câteva ore aici, la DIICOT Galaţi, cei patru tineri au fost lăsaţi să plece acasă. În schimb, le-au fost oprite telefoanele mobile pentru a fi analizat conţinutul lor", a precizat Adrian Obreja, reporter Observator.
Ce spune mama unuia dintre elevi
Reporterii Observator au încercat să vorbească cu părinţii elevilor. "Nu pot să discut cu dumneavoastră. Până nu se elucidează nu are niciun sens. La revedere", a spus mama unuia dintre elevi.
Distribuirea materialelor pornografice minori se pedepseşte cu închisoare de la unu la cinci ani.